APSTIPRINĀTS

Rīgas Tehniskās universitātes

 iepirkuma komisijas

2017.gada 15.decembra sēdē

 (protokols Nr.1)

**RĪGAS TEHNISKĀS UNIVERSITĀTES**

**IEPIRKUMA**

**„Laboratorijas iekārtu tehniskā apkope, montāža un kalibrēšana”**

**(ID Nr. RTU-2017/127)**

# NOLIKUMS

1. **VISPĀRĪGĀ INFORMĀCIJA**
	1. **Iepirkums:** Publisko iepirkumu likuma 9.panta kārtībā.
	2. **Iepirkuma identifikācijas numurs**: RTU-2017/127
	3. **Pasūtītājs:**

**Rīgas Tehniskā universitāte**

Adrese: Kaļķu iela 1, Rīga, LV-1658

Izgl. iestādes reģ. Nr. 3341000709, PVN reģ. Nr. LV90000068977

Tīmekļvietne: [www.rtu.lv](http://www.rtu.lv)

* 1. **Pretendents** ir piegādātājs (Iepirkuma līguma projektā – Pakalpojuma sniedzējs), kurš iesniedzis piedāvājumu.
	2. **Piegādātājs**: fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
	3. Pasūtītājs iepirkuma veikšanai izveido Iepirkuma komisiju.

**Komisija:** Rīgas Tehniskās universitātes iepirkuma komisija, kas pilnvarota organizēt iepirkumu, saskaņā ar rīkojumu.

* 1. **Iepirkuma priekšmets**:laboratorijas iekārtu tehniskā apkope, montāža un kalibrēšana, saskaņā ar tehnisko specifikāciju. CPV kods: 50000000-5 (Remonta un apkopes pakalpojumi).

Iepirkuma priekšmets ir sadalīts šādās daļās (2 daļas):

* 1.daļa “ANRITSU MP1026A augstfrekvenču elektriska signāla acu diagrammas analizatora tehniskā apkope, montāža un kalibrēšana”, CPV kods: 50000000-5 (Remonta un apkopes pakalpojumi);
* 2.daļa “ANRITSU MG3740A analoga signāla ģeneratora tehniskā apkope, montāža un kalibrēšana”, CPV kods: 50000000-5 (Remonta un apkopes pakalpojumi).
	1. Pakalpojuma sniegšanas prasības noteiktas nolikuma pielikumā Nr.2 (katrai iepirkuma daļai atsevišķi).
	2. **Paredzamā līgumcena** (bez PVN)**:** EUR 16 000,00 (sešpadsmit tūkstoši *euro* un 00 centi).

1.daļas paredzamā līgumcena EUR 8 000,00 (bez PVN);

2.daļas paredzamā līgumcena EUR 8 000,00 (bez PVN).

* 1. **Pakalpojuma sniegšanas vieta:** Āzenes ielā 12, Rīgā (katrai iepirkuma daļai atsevišķi).
	2. **Līguma darbības termiņš:** 12 (divpadsmit) mēneši no līguma spēkā stāšanās dienas (katrai iepirkuma daļai atsevišķi).
	3. **Piedāvājuma izvērtēšanas kritērijs** **ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo****cenu (bez PVN) katrai iepirkuma daļai atsevišķi.**
	4. Pretendents nav tiesīgs iesniegt piedāvājuma variantus.
	5. Katrs pretendents var iesniegt piedāvājumu par vienu vai visām iepirkuma daļām.
	6. Norēķinu kārtība ir noteikta Iepirkuma līguma projektā (pielikums Nr.3).
	7. **Iepirkuma dokumentu saņemšana un citi nosacījumi:**
		1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļvietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2017.gada 29.decembra**, plkst.1000.
		2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: Mārtiņš Briedis, tālrunis: 67089497, fakss: 67089710, e-pasts: martins.briedis@rtu.lv.
	8. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
	9. **Papildus informācijas pieprasīšana un sniegšana:**
		1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu (67089710), vienlaikus dokumenta oriģinālu nosūtot pa pastu vai elektroniski (e-pasts: martins.briedis@rtu.lv). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
		2. Ja piegādātājs ir laikus pieprasījis papildu informāciju par iepirkuma nolikuma iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs sniedz piegādātājam, kas uzdevis jautājumu, un vienlaikus ievieto šo informāciju pircēja profilā, kurā ir pieejami iepirkuma nolikums, norādot arī uzdoto jautājumu.
		3. Pasūtītājs nodrošina brīvu un tiešu elektronisko pieeju iepirkuma dokumentiem pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		4. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		5. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā sakarā ar iepirkumu.
		6. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
	10. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.
	11. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
	12. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
1. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz līdz **2017.gada 29.decembra, plkst.** **1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV-1658, darbdienās laikā (no pirmdienas līdz piektdienai) no plkst. 8:30 - 17:00. Saņemot piedāvājumu, Pasūtītāja pārstāvis to reģistrē uz aploksnes norādot piedāvājuma iesniegšanas datumu un laiku.
	2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam 2.1.punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
	3. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
	4. Piedāvājumu publiskā atvēršanas sēde nav paredzēta.
	5. Pēc piedāvājumu iesniegšanas termiņa beigām pretendents nevar savu piedāvājumu grozīt.
	6. Piedāvājumu atbilstības pārbaudi nolikuma nosacījumiem Pasūtītājs veic slēgtās sēdēs.
2. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Kvalifikācijas dokumenti, kuriem pievienots pieteikuma vēstule iepirkumam (nolikuma pielikumā Nr.1 – Pieteikuma vēstules forma), katrai iepirkuma daļai;
		2. Tehniskā specifikācija – Tehniskais, Finanšu piedāvājums katrai iepirkuma daļai atsevišķi (Pielikumā Nr.2 - Pasūtītāja tehniskā specifikācija, pretendenta - tehniskais, finanšu piedāvājums).
	3. Piedāvājums jāiesniedz datorrakstā ar sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls papīra formātā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājuma oriģinālu un elektronisko kopiju jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
		1. Pasūtītāja nosaukums un adrese;
		2. **Iepirkuma „Laboratorijas iekārtu tehniskā apkope, montāža un kalibrēšana” (iepirkuma ID Nr.: RTU ‑ 2017/127 \_\_.daļai.**
		3. **„Neatvērt līdz 2017.gada 29.decembra, plkst. 1000”.**
		4. Pretendenta nosaukums un adrese.
	6. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
	7. Visi piedāvājuma pielikumi ir tā neatņemamas sastāvdaļas.
	8. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (pielikums Nr.1) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	9. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).
3. **Pretendentu IZSLĒGŠANAS GADĪJUMI**
	1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25.panta](http://m.likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 4.1.1., 4.1.2., 4.1.3.apakšpunkta nosacījumi.
	2. Lai pārbaudītu, vai pretendents nav izslēdzams no dalības iepirkumā nolikuma 4.1.1, 4.1.2., 4.1.4.apakšpunktā minēto apstākļu dēļ, Pasūtītājs:
		1. attiecībā uz Latvijā reģistrētu vai pastāvīgi dzīvojošu pretendentu un nolikuma 4.1.4.apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par nolikuma 4.1.1.apakšpunktā minētajiem faktiem — no Uzņēmumu reģistra,

b) par nolikuma 4.1.2.apakšpunktā minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un nolikuma 4.1.4.apakšpunktā minētās personas piekrišanu;

* + 1. attiecībā uz ārvalstī reģistrētu vai pastāvīgi dzīvojošu pretendentu un nolikuma 4.1.4.apakšpunktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un nolikuma 4.1.4.apakšpunktā minēto personu neattiecas nolikuma 4.1.punktā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	1. Atkarībā no atbilstoši nolikuma 4.2.1.punkta "b" apakšpunktam veiktās pārbaudes rezultātiem pasūtītājs:
		1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un nolikuma 4.1.4.apakšpunktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai nolikuma 4.1.4.apakšpunktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.
	2. Pretendents, lai apliecinātu, ka tam un nolikuma 4.1.4.apakšpunktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, nolikuma 4.3.2.apakšpunktā minētajā termiņā iesniedz:
		1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
		2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
		3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.
	3. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas nolikuma 4.1.punktā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas nolikuma 4.1.punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai nolikuma 4.1.4.apakšpunktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
1. **Pretendentu KVALIFIKĀCIJA**
	1. Pretendentu kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

1.tabula

|  |  |
| --- | --- |
| 5.2.Pretendentam ir jāatbilst šādām pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti:  |
| 5.2.1.Pretendents piekrīt nolikuma noteikumiem.  | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma pielikumam Nr.1 – Pieteikuma vēstules formai (katrai iepirkuma daļai atsevišķi). Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā. |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Pasūtītājs pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.apakšpunkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |
| 5.2.4. Pretendentam iepriekšējo 3 (trīs) gadu laikā ir pieredze vismaz viena augstfrekvenču elektriska signāla acu diagrammas analizatora tehniskās apkopes veikšanā (iepirkuma 1.daļai) un analoga signāla ģeneratora tehniskās apkopes veikšanā (iepirkuma 2.daļai), (pretendents apliecina pieredzi par to daļu vai daļām uz kuru piesaka dalību iepirkumā). Pretendents, kurš dibināts vēlāk, apliecina pieredzi par nostrādāto periodu. | 5.3.4.Lai apliecinātu nolikuma 5.2.4.apakšpunkta izpildi, jāiesniedz pretendenta parakstīts iepriekšējo triju gadu laikā sniegto pakalpojumu saraksts, kas apliecina nolikuma 5.2.4.apakšpunktā noteiktās pieredzes esamību, saskaņā ar zemāk minēto formu (par attiecīgo iepirkuma daļu).

|  |  |  |  |
| --- | --- | --- | --- |
| **Nr.** | **Informācija par Pasūtītāju, norādot Pasūtītāja nosaukumu, kontaktpersonu un kontaktinformāciju – tālruņa Nr., e-pastu** | **Pakalpojuma īss apraksts**  | **Pasūtījuma izpildes laiks/periods**  |
| 1. |  |  |  |
| 2. |  |  |  |
| 3. |  |  |  |

 5.3.5.Pretendents papildus pievieno vismaz vienu pozitīvo atsauksmes vēstuli, kas apliecina nolikuma 5.2.4.apakšpunktā iegūto pieredzi (par attiecīgo iepirkuma daļu uz kuru pretendents piesaka dalību iepirkumā). |

* 1. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums (oriģināls vai apliecināta kopija), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv persona apvienību iepirkumā.
	2. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	3. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama līguma savlaicīgai un kvalitatīvais izpildei. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu (forma – nolikuma pielikumā Nr.4).
	4. Ja pretendents, ar kuru Pasūtītājs pieņēmis lēmumu slēgt Iepirkuma līgumu, ir personu apvienība, pretendentam ir pienākums reģistrēt komercsabiedrību normatīvajos aktos noteiktajā kārtībā 10 (desmit) kalendāro dienu laikā no dienas, kad atbilstoši Publisko iepirkumu likumam var slēgt Iepirkuma līgumu vai noslēgt sadarbības līgumu.
1. PASKAIDROJUMI PAR TEHNISKĀ PIEDĀVĀJUMA SAGATAVOŠANU
	1. Pretendents tehnisko piedāvājumu sagatavo, saskaņā ar nolikuma pielikumu Nr.2 „Tehniskā specifikācija – Tehniskais, Finanšu piedāvājums” (katrai iepirkuma daļai atsevišķi).
	2. Pretendents tehnisko piedāvājumu sagatavo par visu iepirkuma apjomu un ievērojot nolikuma pielikumā Nr.2 ietvertos nosacījumus.
2. PASKAIDROJUMI PAR FINANŠU PIEDĀVĀJUMA SAGATAVOŠANU
	1. Pretendents Finanšu piedāvājumu sagatavo saskaņā ar nolikuma pielikumā Nr.2 „Tehniskā specifikācija – Tehniskais, Finanšu piedāvājums” noteikto formu (katrai iepirkuma daļai atsevišķi).
	2. Piedāvātajā līgumcenā pretendents iekļauj:
		1. visas izmaksas, kas saistītas ar Pakalpojuma sniegšanu;
		2. visus valsts un pašvaldību noteiktos nodokļus un nodevas, izņemot pievienotās vērtības nodokli;
		3. citas izmaksas, kas ir saistošas pretendentam, lai nodrošinātu Pakalpojuma sniegšanu.
	3. Piedāvājuma līgumcena ir jāaprēķina un jānorāda ar precizitāti 2 (divas) zīmes aiz komata, *euro*.
	4. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Pasūtītājs veic piedāvājumu noformējuma un pretendentu kvalifikācijas pārbaudi slēgtās sēdēs, kuras laikā pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām.
	2. Pasūtītājs, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
	3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**

* 1. Pēc pretendentu kvalifikācijas pārbaudes, Pasūtītājs slēgtā sēdē veic pretendentu tehnisko piedāvājumu atbilstības pārbaudi tehniskajā specifikācijā noteiktajām prasībām (katrai iepirkuma daļai atsevišķi).
	2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Pasūtītājs konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
		2. pretendents nepiekrīt nolikuma noteikumiem.
	3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.
1. **FINANŠU PIEDĀVĀJUMA VĒRTĒŠANA**
	1. Pasūtītājs veic aritmētisko kļūdu pārbaudi pretendentu finanšu piedāvājumos (katrai iepirkuma daļai atsevišķi). Ja Pasūtītājs konstatēs aritmētiskās kļūdas, Pasūtītājs šīs kļūdas izlabos. Par kļūdu labojumu un laboto piedāvājuma summu, Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
	2. Ja piedāvājumu vērtēšanas laikā Pasūtītājam šķiet, ka pretendenta iesniegtais finanšu piedāvājums varētu būt nepamatoti lēts (šaubu gadījumā), Pasūtītājs pieprasa skaidrojumu par piedāvāto cenu vai izmaksām.
	3. Pasūtītājs, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
2. **LĪGUMSLĒGŠANAS TIESĪBU PIEŠĶIRŠANA, LĪGUMA NOSLĒGŠANA**
	1. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar nolikuma 4.1.punktu (katrai iepirkuma daļai atsevišķi).

Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.

Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

* 1. Triju darbdienu laikā pēc lēmuma pieņemšanas Pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.1.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 11.1.punktā minētajam lēmumam.
	2. Pasūtītājs slēdz iepirkuma līgumu saskaņā ar Publisko iepirkumu likuma [60.panta](http://m.likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar Iepirkuma komisijas izraudzīto pretendentu. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
	3. Desmit darbdienu laikā pēc tam, kad noslēgts iepirkuma līgums, Pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
	4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja tīmekļvietnē vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
	5. Grozījumus iepirkuma līgumā, kas noslēdzams Publisko iepirkumu likuma 9.pantā noteiktajā kārtībā, izdara, ievērojot Publisko iepirkumu likuma [61.pantu](http://m.likumi.lv/doc.php?id=287760#p61).
1. **PIELIKUMU SARAKSTS**
	1. Visi nolikuma pielikumi ir neatņemamas tā sastāvdaļas:
		1. Pielikums Nr.1 - Pieteikuma vēstules forma (iepirkuma 1., 2.daļai);
		2. Pielikums Nr.2 – Tehniskā specifikācija – Tehniskais, Finanšu piedāvājums forma (iepirkuma 1., 2.daļai);
		3. Pielikums Nr.3 – Iepirkuma līguma projekts (iepirkuma 1., 2.daļai);
		4. Pielikums Nr.4 - Piesaistīto apakšuzņēmēju saraksts.

 Pielikums Nr.1

 Nolikumam ID Nr. RTU-2017/127

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

*Aizpilda par tik daļām par cik pretendents iesniedz piedāvājumu.*

Iepirkums: „Laboratorijas iekārtu tehniskā apkope, montāža un kalibrēšana”, iepirkuma ID Nr.: RTU-2017/127.

Kam: Rīgas Tehniskai universitātei

Saskaņā ar iepirkuma nolikumu, es \_\_\_\_\_\_\_\_\_\_\_\_\_\_\_\_/*pretendenta nosaukums, pārstāvēttiesīgās personas amats, vārds, uzvārds*/, apakšā parakstījies, apstiprinu, ka piekrītu iepirkuma noteikumiem. Piedāvāju nodrošināt \_\_\_\_\_\_\_\_ iepirkuma \_\_\_.daļa, saskaņā ar nolikuma prasībām.

1. Apstiprinu, ka visi pievienotie dokumenti veido šo piedāvājumu.
2. Piekrītu, ka iepirkuma līgums stājas spēkā pēc abpusējas parakstīšanas saskaņā ar Jūsu noteikumiem.
3. Apliecinu, ka pretendentam ir pietiekami finanšu un tehniskie resursi iepirkuma līguma saistību izpildei.
4. Informācija par pretendentu vai personu, kura pārstāv personu apvienību iepirkumā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
	5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Informācija par to, vai piedāvājumu iesniegušā pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums***ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums***ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **< >** | **< >** | **< >** |

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkumā: .*
	+ *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

Pielikums Nr.2

 Nolikumam ID Nr. RTU-2017/127

**TEHNISKĀ SPECIFIKĀCIJA – TEHNISKAIS, FINANŠU PIEDĀVĀJUMS**

(Pasūtītāja Tehniskās specifikācija, Pretendenta Tehniskais, Finanšu piedāvājums)

**Iepirkuma „Laboratorijas iekārtu tehniskā apkope, montāža un kalibrēšana”,**

 **(ID Nr.: RTU ‑ 2017/127)**

**1.daļai “ANRITSU MP1026A augstfrekvenču elektriska signāla acu diagrammas analizatora tehniskā apkope, montāža un kalibrēšana”**

|  |  |  |  |
| --- | --- | --- | --- |
| **Nr.p.k.** | **Tehniskās specifikācija** | **Tehniskais piedāvājums** (Pakalpojuma sniegšanas tehniskais apraksts) | **Finanšu piedāvājums (cena EUR bez PVN)** |
| **Nosaukums** | **Veicamie darbi nepieciešamo parametru atjaunošanai** | **Daudzums** | **Cena par vienu pakalpojuma sniegšanas reizi** | **Kopējā cena** |
| 1. | **ANRITSU MP1026A acu diagrammas analizatora** augstfrekvenču spraudņu nomaiņa, justēšana, iestatījumu un programmatūras atjaunošana  | Augstfrekvenču K ligzdu skaits: 6.gab; Darbības frekvence: līdz 25 GHz; Jūtība: līdz 25 mVp-p; Rezultatīvie mērījumi: vismaz acu diagramma un impulsu plūsmas diagramma; Mērījumu apstrāde: vismaz NRZ kodēšanai, jābūt iespējai histogrammas veidošanai un maskas uzlikšanai pārraides ātrumiem no 155.52 Mbit/s līdz 12.5 Gbit/s; Iekšēja laika trigera darbības diapazons: vismaz no 0.1 līdz 12.5 GHz; Iekšēja laika trigera jūtība: vismaz 200 mVp-p frekvencei līdz 1 GHz, un vismaz 80 mVp-p frekvencei virs 1 GHz.  | 2 reizes |  |  |  |
| Pakalpojuma sniegšana jānodrošina Pasūtītāja telpās, Āzenes ielā 12, Rīgā. Pakalpojuma sniedzējam iekārtas tehniskā apkope un kalibrēšana Līguma darbības laikā būs jānodrošina divas reizes. Pirmā reize 6 nedēļu laikā no Līguma spēkā stāšanās dienas, otrā reize pēc Pasūtītāja pieprasījuma, bet ne vēlāk kā 12 mēnešu laikā no Līguma spēkā stāšanās dienas. Pakalpojuma sniedzējs jānodrošina 12 (divpadsmit) mēnešu garantiju veiktajiem darbiem un iekārtu kalibrēšanai sākot no pieņemšanas-nodošanas akta parakstīšanas brīža.Līguma darbības termiņš 12 mēneši no Līguma spēkā stāšanās dienas.Pakalpojuma sniedzējam jānodrošina un jāiekļauj pakalpojuma cenā materiāli un citas izmaksas, kas saistītas ar Pakalpojuma sniegšanu un nodrošināšanu Pasūtītājam.  |  |  |  |
| **Kopējā cena bez PVN** |  |
| PVN |  |
| Kopējā cena ar PVN |  |

Pretendenta vai pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

**2.daļai “ANRITSU MG3740A analoga signāla ģeneratora tehniskā apkope, montāža un kalibrēšana”**

|  |  |  |  |
| --- | --- | --- | --- |
| **Nr.p.k.** | **Tehniskās specifikācija** | **Tehniskais piedāvājums** (Pakalpojuma sniegšanas tehniskais apraksts) | **Finanšu piedāvājums (cena EUR bez PVN)** |
| **Nosaukums** | **Veicamie darbi nepieciešamo parametru atjaunošanai** | **Daudzums** | **Cena par vienu pakalpojuma sniegšanas reizi** | **Kopējā cena** |
| 1. | **ANRITSU MG3740A analoga signāla ģeneratora** augstfrekvenču spraudņu nomaiņa, justēšana un iestatījumu atjaunošana  | Frekvenču darbības diapazons: vismaz no 100 kHz līdz 2.7 GHz; Iekšējā analoga modulācijā: jābūt; SSB Fāzes troksnis: < - 140 dBc/Hz; Signāla pārslēgšanas ātrums: < 600 μs; Analoga signāla precizitāte: vismaz 0.5 dB; Analoga signāla linearitāte: vismaz 0.2 dB. | 2 reizes |  |  |  |
| Pakalpojuma sniegšana jānodrošina Pasūtītāja telpās, Āzenes ielā 12, Rīgā. Pakalpojuma sniedzējam iekārtas tehniskā apkope un kalibrēšana Līguma darbības laikā būs jānodrošina divas reizes. Pirmā reize 6 nedēļu laikā no Līguma spēkā stāšanās dienas, otrā reize pēc Pasūtītāja pieprasījuma, bet ne vēlāk kā 12 mēnešu laikā no Līguma spēkā stāšanās dienas. Pakalpojuma sniedzējs jānodrošina 12 (divpadsmit) mēnešu garantiju veiktajiem darbiem un iekārtu kalibrēšanai sākot no pieņemšanas-nodošanas akta parakstīšanas brīža.Līguma darbības termiņš 12 mēneši no Līguma spēkā stāšanās dienas.Pakalpojuma sniedzējam jānodrošina un jāiekļauj pakalpojuma cenā materiāli un citas izmaksas, kas saistītas ar Pakalpojuma sniegšanu un nodrošināšanu Pasūtītājam.  |  |  |  |
| **Kopējā cena bez PVN** |  |
| PVN |  |
| Kopējā cena ar PVN |  |

Pretendenta vai pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

 Pielikums Nr.3

Nolikumam ID Nr. RTU-2017/127

projekts

**IEPIRKUMA LĪGUMS Nr. 01J02-1/\_\_\_\_**

(iepirkuma 1., 2.daļai)

Rīgā, 2017.gada \_\_\_\_\_.\_\_\_\_\_\_\_\_\_\_\_\_\_

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš**, turpmāk tekstā – „Pasūtītājs”, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_, turpmāk tekstā – „Pakalpojuma sniedzējs”, no otras puses,

abi kopā saukti „Puses”, bet katrs atsevišķi saukts arī kā „Puse”, pamatojoties uz iepirkuma „Laboratorijas iekārtu tehniskā apkope, montāža un kalibrēšana” (iepirkumu identifikācijas Nr. RTU ‑ 2017/127) rezultātiem, bez maldības, viltus un spaidiem noslēdz šādu līgumu ar pielikumu (turpmāk – “Līgums”), par turpmāk minēto:

1. **DEFINĪCIJAS**
	1. **Akts** – pieņemšanas-nodošanas akts, kas apliecina, ka Pakalpojums atbilst Līguma noteikumiem vai ka tiek konstatēti Defekti.
	2. **Defekti** –Pakalpojuma vai Pakalpojuma daļas kvalitātes neatbilstība Latvijas Republikā spēkā esošajiem normatīvajiem aktiem, tehniskajai specifikācijai, tehniskajam piedāvājumam vai Līgumam.
	3. **Iepirkums** – Publisko iepirkumu likuma 9.panta kārtībā rīkots iepirkums “Laboratorijas iekārtu tehniskā apkope, montāža un kalibrēšana” iepirkuma identifikācijas Nr. RTU – 2017/127.
	4. **Līgumcena**–maksimāli iespējamā maksa par Pakalpojuma sniegšanu Līgumā noteiktajā kārtībā un apmērā bez pievienotās vērtības nodokļa (PVN).
	5. **Nolikums** – Iepirkuma nolikums ar visiem tā pielikumiem.
	6. **Pārstāvis** –Pasūtītāja pilnvarota persona, kas Līguma ietvaros kontrolē līgumsaistību izpildi.
	7. **Pakalpojums –** laboratorijas iekārtu tehniskā apkope, montāža un kalibrēšana (\_\_\_\_\_\_\_\_\_\_\_), par kuru sniegšanu saskaņā ar iepirkuma nolikumu un Pakalpojuma sniedzēja iesniegto piedāvājumu tiek slēgts Līgums.
	8. **Rēķins** – normatīvajiem aktiem atbilstošs rēķins, ko Pakalpojuma sniedzējs iesniedz Pasūtītājam par Pakalpojuma sniegšanu Līgumā noteiktajā kārtībā.
	9. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **LĪGUMA PRIEKŠMETS**
	1. Pasūtītājs pasūta, saņem un apmaksā un Pakalpojuma sniedzējs sniedz Pakalpojumu par Līgumā minēto samaksu Līgumā noteiktajā termiņā, kārtībā un apmērā.
	2. Pakalpojums tiek nodrošināts atbilstoši Pasūtītāja tehniskajai specifikācijai un Pakalpojuma sniedzēja iesniegtam tehniskajam piedāvājumam (Pielikums Nr.1 “Tehniskā specifikācija – Tehniskais, Finanšu piedāvājums”), Līguma noteikumiem un Latvijas Republikā spēkā esošajiem normatīvajiem aktiem.
	3. Pakalpojuma sniedzējs garantē, ka Pakalpojums atbilst normatīvajos aktos un valsts standartos noteiktajām Pakalpojuma kvalitātes un atbilstības prasībām.
	4. Pakalpojuma sniegšana jānodrošina Pasūtītāja telpās, Āzenes ielā 12, Rīgā.
	5. Pakalpojuma sniedzējam Pakalpojums Līguma darbības laikā būs jānodrošina divas reizes. Pirmā reize 6 (sešu) nedēļu laikā no Līguma spēkā stāšanās dienas, otrā reize, pēc Pasūtītāja pieprasījuma saņemšanas, bet ne vēlāk kā 12 (divpadsmit) mēnešu laikā no Līguma spēkā stāšanās dienas.
3. **LĪGUMCENA UN NORĒĶINU KĀRTĪBA**
	1. Līgumcena par Pakalpojuma sniegšanu bez pievienotās vērtības nodokļa (turpmāk – PVN) – EUR **\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_).
	2. Papildus līgumcenai Pasūtītājs maksā Pakalpojuma sniedzējam PVN normatīvajos aktos noteiktajā kārtībā un apmērā.
	3. Līguma 3.1.punktā minētajā līgumcenā iekļauti visi Pakalpojuma sniedzēja izdevumi un izmaksas, kas attiecināmi uz Pakalpojuma sniegšanu, kā arī visi izdevumi un izmaksas, kas Pakalpojuma sniedzējam radīsies izpildot saistības saskaņā ar Līgumu.
	4. Pakalpojuma sniedzēja iesniegtajā finanšu piedāvājumā (Līguma Pielikums Nr.1) iekļautā cena par Pakalpojumu ir nemainīga visā Līguma darbības laikā.
	5. Pasūtītājs maksā par faktiski pieņemto Pakalpojumu, bet ne vairāk kā Līguma 3.1.punktā noteikto līgumcenu.
	6. Pasūtītājs apmaksu par faktiski sniegto un pieņemto Pakalpojumu veic par katru Pakalpojuma sniegšanas reizi atsevišķi, 20 (divdesmit) dienu laikā pēc Pakalpojuma pieņemšanas – nodošanas akta abpusējas parakstīšanas un atbilstoša Pakalpojuma sniedzēja rēķina saņemšanas dienas, pārskaitot naudas summu Pakalpojuma sniedzēja iesniegtā rēķina norādītajā norēķinu kontā.
	7. Maksājums tiek uzskatīts par izdarītu brīdī, kad Pasūtītājs veicis maksājumu no sava norēķinu konta.
	8. Pakalpojuma sniedzējs, sagatavojot rēķinu, tajā iekļauj informāciju **iepirkuma nosaukumu un identifikācijas numuru, kā arī Līguma datumu un numuru**. Ja Pakalpojuma sniedzējs nav iekļāvis šo informāciju rēķinā, Pasūtītājam ir tiesības prasīt Pakalpojuma sniedzējam veikt atbilstošas korekcijas rēķinā. Kamēr Pakalpojuma sniedzējs nav novērsis nepilnības rēķinā, – Pasūtītājs ir tiesīgs neveikt Pakalpojuma apmaksu.
	9. Līguma 3.8.punktā minēto rēķinu Pakalpojuma sniedzējs var nosūtīt vienā no šādiem veidiem:
		1. papīra formātā, nosūtot to uz Pasūtītāja pasta adresi;
		2. elektroniski, nosūtot to uz Pasūtītāja e-pastu un izmantojot drošu elektronisko parakstu;
		3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
4. **PAKALPOJUMA PIEŅEMŠANAS - NODOŠANAS KĀRTĪBA**
	1. Pakalpojuma sniedzējs par katru faktiski sniegto Pakalpojuma reizi, kas veikts atbilstoši Līguma nosacījumiem, iesniedz Pasūtītājam pieņemšanas - nodošanas aktu. Pasūtītājs izskata iesniegto pieņemšanas-nodošanas aktu 5 (piecu) darba dienu laikā un paraksta to vai arī minētajā termiņā sniedz Pakalpojuma sniedzējam pamatotas pretenzijas (Defektu aktu) par sniegto Pakalpojumu.
	2. Ja Pasūtītājs rakstiski motivē atteikumu pieņemt izpildīto Pakalpojumu, Pasūtītājs sagatavo Defektu aktu, kurā saraksta veidā uzrāda trūkumus vai neatbilstības Pakalpojuma izpildē. Sastādīto Defektu aktu Pasūtītājs iesniedz Pakalpojuma sniedzējam. Pakalpojuma sniedzējs uz sava rēķina novērš Defektus Pušu saskaņotā termiņā, bet, ja Puses nespēj vienoties par termiņu, ne vēlāk kā 10 (desmit) dienu laikā pēc Pasūtītāja pretenzijas saņemšanas dienas. Pēc Defektu novēršanas Puses izdara atkārtotu Pakalpojuma pieņemšanu Līgumā noteiktajā kārtībā.
	3. Ja Aktā minētie Defekti radušies Pakalpojuma sniedzēja darbības vai bezdarbības rezultātā, Pakalpojuma sniedzējs pilnībā apmaksā Defektu novēršanas izdevumus.
	4. Ja Pasūtītājs vairāk nekā trīs reizes konstatē Defektus vai, ja Defekti netiek novērsti Līgumā noteiktajā kārtībā un termiņā, Pasūtītājam ir tiesības izbeigt Līgumu, brīdinot par to Pakalpojuma sniedzēju 7 (septiņas) dienas pirms izbeigšanas.
5. **GARANTIJA**
	1. Pakalpojuma sniedzējs nodrošina \_\_ (\_\_\_\_\_\_\_\_) mēnešu garantiju veiktajiem darbiem sākot no pieņemšanas-nodošanas akta parakstīšanas brīža.
	2. Ja garantijas termiņa laikā tiek ievēroti ekspluatācijas noteikumi, bet Pasūtītājs konstatē Darba trūkumus vai Defektus, vai rodas cita veida iebildumi par paveikto darbu kvalitāti, tad Pasūtītājam ir tiesības prasīt un Pakalpojuma sniedzējam ir pienākums novērst konstatētos trūkumus un Defektus par saviem līdzekļiem.
	3. Iestājoties Līguma 5.2.punkta noteikumiem, 3 (trīs) darba dienu laikā abu Pušu klātbūtnē tiek sastādīts akts. Ja kāda Puse izvairās no akta parakstīšanas, tad aktu noformē ieinteresētā puse vienpusēji, piedaloties kvalificētam speciālistam un/vai kompetentai neatkarīgai trešajai personai.
	4. Garantijas termiņa laikā Pakalpojuma sniedzējs apņemas uzsākt Defektu novēršanas darbus 1 (vienas) darba dienas laikā. Defektu novēršana Pakalpojuma sniedzējam ir jāveic ar Pasūtītāja pārstāvi saskaņotajos termiņos.
6. **PASŪTĪTĀJA TIESĪBAS UN PIENĀKUMI**
	1. Pasūtītājs veic Līgumā noteiktos maksājumus Līgumā noteiktajā termiņā un apmērā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Pakalpojuma sniedzēja saņemt informāciju par Līguma izpildes gaitu, Pakalpojuma izpildes laiku vai apstākļiem, kas varētu kavēt Pakalpojuma izpildi.
	3. Pasūtītājam ir tiesības nepieņemt Pakalpojumu, ja Pasūtītājs konstatē, ka Pakalpojuma sniegšana ir veikta nekvalitatīvi, neatbilst Līguma noteikumiem.
	4. Gadījumā, ja Pakalpojuma sniedzējs neveic, kādus no Pakalpojuma sastāvā ietilpstošiem Pakalpojumiem un/vai neievēro noteiktos termiņus, Pasūtītājam ir tiesības uz Pakalpojuma sniedzēja rēķina pieaicināt minēto Pakalpojumu veikšanai trešās personas.
7. **PAKALPOJUMA SNIEDZĒJA TIESĪBAS UN PIENĀKUMI**
	1. Pakalpojuma sniedzējam jānodrošina Pakalpojuma sniegšana Līguma noteiktajos termiņos un kārtībā.
	2. Pakalpojuma sniedzējs Līguma izpildē ievēro nolikuma, Līguma un normatīvo aktu prasības.
	3. Pakalpojuma sniedzējs Pakalpojumu veic patstāvīgi. Pakalpojuma sniedzējs ir tiesīgs Līguma izpildei piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Pakalpojuma sniedzējs atbild Pasūtītājam par šo apakšuzņēmēju saistību pienācīgu izpildi tā, it kā pats būtu pildījis attiecīgo Līguma daļu.
	4. Pakalpojuma sniedzējam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Pakalpojuma izpildes laiku vai apstākļiem, kas varētu kavēt Pakalpojumu.
	5. Pakalpojuma sniedzēja pienākums sniedzot Pakalpojumu, ievērot darba drošības un ugunsdrošības noteikumus.
	6. Pakalpojuma sniedzēja pienākums iepriekš saskaņot ar Pasūtītāju Pakalpojuma sniegšanas laiku.
	7. Pakalpojuma sniedzējs nodrošina Pakalpojuma sniegšanu ar kvalificētu darbaspēku, kas nepieciešams Līguma saistību izpildei.
	8. Pakalpojuma sniedzējs nodrošina, ka tā darbinieki, kuriem Pakalpojuma sniedzējs uzdod veikt Līguma paredzēto Pakalpojumu, godprātīgi pilda savus pienākumus un Pakalpojuma sniedzējs uzņemas pilnu atbildību par savu darbinieku rīcību laikā, kad tie nodrošina Līguma izpildi.
	9. Pakalpojuma sniedzējs ir materiāli atbildīgs par zaudējumiem, kas radušies Pasūtītājam Līguma izpildes laikā Pakalpojuma sniedzēja vainas dēļ, kā arī par zaudējumiem, kas izriet no Līguma saistību neizpildes.
8. **PUŠU ATBILDĪBA**
	1. Par katru nokavēto Pakalpojuma sniegšanas dienu vai Defektu novēršanas dienu, vai garantijas laikā Defektu novēršanas dienu, Pakalpojuma sniedzējs maksā Pasūtītājam līgumsodu 0,5 % apmērā no Līguma kopējās līgumcenas, bet ne vairāk par 10% no Līguma kopējās līgumcenas
	2. Ja Pasūtītājs Līgumā paredzētajā termiņā un apjomā neveic maksājumu par Pakalpojumu, Pakalpojuma sniedzējam ir tiesības pieprasīt no Pasūtītāja līgumsodu 0,5% apmērā no nesamaksātās summas par katru nokavēto dienu, bet ne vairāk par 10% no termiņā nesamaksātās summas.
	3. Ja Pasūtītājs konstatē, ka Pakalpojuma sniedzējs neveic Pakalpojumu kvalitatīvi, pamatojoties uz sagatavoto Defektu aktu par nekvalitatīvu Pakalpojuma izpildi, Pakalpojuma sniedzējs par katru konstatēto reizi maksā Pasūtītājam līgumsodu 5% apmērā no kopējās darbu summas, bet ne vairāk kā 10% apmērā no Līguma kopējās līgumcenas. Par katru kvalitātes pārkāpuma konstatēto Līguma pārkāpumu Pasūtītājs sagatavo rakstveida pretenziju (Defektu aktu).
	4. Ja Pasūtītājam uz Līguma pamata rodas tiesības pieprasīt no Pakalpojuma sniedzēja līgumsodu vai jebkuru citu maksājumu, Pasūtītājam, iepriekš rakstveidā brīdinot Pakalpojuma sniedzēju, ir tiesības ieturēt līgumsodu vai jebkuru citu maksājumu no Pakalpojuma sniedzējam izmaksājamajām summām.
	5. Līgumsoda samaksa neatbrīvo Puses no to saistību pilnīgas izpildes.
	6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
9. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu iestāšanās dienas vai dienas, kad Puse par šiem apstākļiem uzzinājusi) par šādiem apstākļiem rakstveidā jāziņo otrai Pusei. Ziņojumā Puse norāda, kādā termiņā pēc tās uzskata ir iespējama un paredzama tās Līgumā paredzēto saistību izpilde. Pēc pieprasījuma šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei pēc nepārvaramas varas apstākļu iestāšanās.
10. **KONFIDENCIALITĀTE**
	1. Puses apņemas ievērot konfidencialitāti savstarpējās attiecībās, tajā skaitā:
		1. neizpaust Līgumā minēto informāciju trešajām personām, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot gadījumus, kad šādas informācijas izpaušanu paredz likums;
		3. nodrošināt, ka visas trešās personas, ko Puses iesaista Līguma izpildē, ievēro šajā nodaļā norādītos konfidencialitātes noteikumus attiecībā uz Līguma izpildes gaitā iegūto informāciju.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Konfidencialitātes noteikumu neievērošana cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šīs Līguma nodaļas noteikumi paliek spēkā arī pēc Līguma izbeigšanās.
11. **PUŠU PĀRSTĀVJI**

### Pasūtītāja par Līguma saistību izpildes kontroli atbildīgā persona: \_\_\_\_\_\_\_\_\_\_\_\_\_\_\_\_\_\_\_, turpmāk – “Pasūtītāja pārstāvis”.

* 1. Pasūtītāja pārstāvim ir noteikti šādi pienākumi:
		1. veikt Pakalpojuma izpildes uzraudzību;
		2. sekot Līguma saistību izpildei;
		3. pieņemt Pakalpojumu, pārbaudīt tā atbilstību Līgumam;
		4. parakstīt pieņemšanas - nodošanas aktus;
		5. saskaņot katru Pakalpojuma sniedzēja iesniegto rēķinu;
		6. sagatavot un parakstīt Defektu aktu (ja tiek konstatēti Defekti).
	2. Pakalpojuma sniedzēja atbildīgā persona par Līguma izpildi: **\_\_\_\_\_\_\_\_\_\_\_\_\_\_\_\_\_\_\_\_\_.**
1. **DOMSTARPĪBAS UN STRĪDI**

Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā.

1. **LĪGUMA DARBĪBAS TERMIŅŠ UN TĀ GROZĪŠANAS, PAPILDINĀŠANAS UN IZBEIGŠANAS KĀRTĪBA**
	1. Līgums stājas spēkā tā abpusējas parakstīšanas dienā un ir spēkā 12 (divpadsmit) mēnešus, izņemot gadījumus, kad Līgums ir izbeigts vai pārtraukts, saskaņā ar Līguma noteikumiem.
	2. Visi Līguma grozījumi un papildinājumi tiek sagatavoti un ir spēkā tikai tādā gadījumā, ja tie ir veikti rakstiski un abu Pušu pilnvaroto pārstāvju parakstīti, ievērojot Publisko iepirkumu likuma 61. pantu un citu normatīvo aktu nosacījumus.
	3. Pasūtītājs ir tiesīgs vienpusēji izbeigt Līgumu pirms no tā visu izrietošo saistību izpildes, paziņojot par to Pakalpojuma sniedzējam rakstiski 15 (piecpadsmit) dienas iepriekš. Līguma izbeigšanas gadījumā Puses apņemas veikt savstarpējus norēķinus.
	4. Pasūtītājs ir tiesīgs vienpusēji atkāpties no Līguma, ja:

## ir stājies spēkā tiesas spriedums par Pakalpojuma sniedzēja atzīšanu par maksātnespējīgu vai tiesa ir pieņēmusi lēmumu par Pakalpojuma sniedzēja maksātnespējas procesa ierosināšanu;

## pret Pakalpojuma sniedzēju tikušas vērstas tiesiskas darbības, kas saistītas ar aresta uzlikšanu vairāk kā 50% no Pakalpojuma sniedzēja bilances aktīviem;

## Pakalpojuma sniedzējs nepilda Līguma saistības ilgāk par 10 (desmit) dienām pēc rakstveida brīdinājuma nosūtīšanas vai 10 (desmit) dienu laikā nav novērstas neatbilstības, defekti;

## pēc Līguma noslēgšanas atklājas, ka, iesniedzot piedāvājumu, Pakalpojuma sniedzējs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;

## Pakalpojuma sniedzējs Pasūtītājam nodarījis zaudējumus;

## Pakalpojuma sniedzējs ir patvaļīgi pārtraucis Līguma izpildi, tai skaitā, ja Pakalpojuma sniedzējs nav sasniedzams juridiskajā adresē;

## Pakalpojuma sniedzējs nepilda saistības atbilstoši Līguma nosacījumiem;

## Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;

## Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā iepirkuma līguma projekta noteikumi.

## Līguma 13.4.punktā noteiktajos gadījumos Līgums ir uzskatāms par izbeigtu 7. (septītajā) dienā pēc attiecīga Pasūtītāja rakstveida paziņojuma nosūtīšanas Pakalpojuma sniedzējam, veicot savstarpējus norēķinus.

1. **NOBEIGUMA NOSACĪJUMI**
	1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
	2. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Līgums sagatavots latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Pakalpojuma sniedzēja.
	4. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	6. Līgumam pievienots šāds pielikums: “Tehniskā specifikācija – Tehniskais, Finanšu piedāvājums” (Pasūtītāja tehniskā specifikācija, Pakalpojuma sniedzēja tehniskais, finanšu piedāvājums), kopija.
2. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **Pakalpojuma sniedzējs:** |

Pielikums Nr.4

Nolikumam ID Nr. RTU-2017/127

**Piesaistīto apakšuzņēmēju saraksts**

|  |  |  |
| --- | --- | --- |
| Nr.p.k. | Apakšuzņēmēja nosaukums, rekvizīti, kontaktpersona | Sniedzamo pakalpojumu daļa |
| Sniedzamo pakalpojumu daļas apraksts | Finanšu piedāvājuma summa EUR (bez PVN) | Pakalpojuma daļas vērtības procentuālā izteiksme pret visu Pakalpojumu vērtību |
| 1 |  |  |  |  |
| 2 |  |  |  |  |
| 3 |  |  |  |  |

Ar šo apakšuzņēmējs, tā *(amatpersonas amats, vārds, uzvārds)*, personā, kurš (-a) darbojas pamatojoties uz *(statūtiem/pilnvaras)*, apliecina, ka piekrīt būt Rīgas Tehniskās universitātes organizētā iepirkuma “Laboratorijas iekārtu tehniskā apkope, montāža un kalibrēšana” ar ID Nr. RTU ‑ 2017/127 \_\_\_.daļai\_\_\_\_\_\_\_\_\_\_, kā *(Pretendenta nosaukums, reģistrācijas numurs un adrese)* (turpmāk – pretendents) apakšuzņēmējs.

Apakšuzņēmēja pārstāvēttiesīgās personas paraksts:

Datums:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*atkārto tik reizes, cik nepieciešams*)

Datums:

Paraksts\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Formu paraksta pretendentu pārstāvēttiesīga persona vai pilnvarota persona (šādā gadījumā obligāti jāpievieno pilnvara).